open-index/open-wikipedia-markdown huggingface dataset:
Οικογένεια Ορλάνδου

Η **οικογένεια Ορλάνδου** είναι παλαιά οικογένεια πλοιοκτητών των Σπετσών.

## Ιστορία
Τα μέλη της οικογένειας Ορλάνδου εγκαταστάθηκαν στις Σπέτσες κατά τις αρχές του 18ου αιώνα προερχόεμνες από το Κρανίδι. Σύντομα διακρίθηκαν στο εμπόριο και τη ναυτιλία.

Στα τέλη του 18ου αιώνα ένας κλάδος της εγκαταστάθηκε στην Ύδρα.

## Μέλη
* Ιωάννης Ορλάνδος, πλοιοκτήτης, πρόεδρος του Βουλευτικού, σύζυγος της Φλωρούς Ανδρέα Κουντουριώτη.
**Κωνσταντίνος Ορλάνδος, αγωνιστής του 1821 και γιος του Ιωάννη
***Αναστάσιος Κ. Ορλάνδος, έμπορος, ιστορικός και γιος του Κωνσταντίνου
**** Κίμων Ορλάνδος, ιατρός και γιος του Αναστασίου
***** Αναστάσιος Ορλάνδος, αρχιτέκτονας, μέλος της Ακαδημίας Αθηνών και γιος του Κίμωνα 
***** Γεώργιος Ι.Ορλάνδος, γιος του Ιωάννη

Ορλανδου
Παλιρροιόμετρο

Το **παλιρροιόμετρο** είναι ένα απλό όργανο σταθερής βάσης με το οποίο μετράται και παρακολουθείται η καθ' ύψος μεταβολή της στάθμης της θάλασσας. Πρόκειται για μεταλλικό (συνήθως από αλουμίνιο) ή ξύλινο βαθμολογημένο κανόνα (σανίδα) ανά 2 εκατοστά, που στερεώνεται μόνιμα σε κρηπίδωμα ή ειδικό φρεάτιο, όπως του Παλιρροιογράφου, προκειμένου να διασφαλίζεται η ήρεμη επιφάνεια από άλλους παράγοντες (άνεμος, κυματισμός κ.λπ.).

Η αρχή μέτρησης στο παλιρροιόμετρο, δηλαδή το «σημείο 0», καθορίζεται σε συνάρτηση σταθερού τοπογραφικού σημείου. Ο παρατηρητής αυτού καταγράφει τις διάφορες ενδείξεις της στάθμης σε καθορισμένα τακτά χρονικά διαστήματα του εικοσιτετραώρου και τελικά διαμορφώνει το παλιρροιογράφημα.

Παλιρροιόμετρα βρίσκονται εγκατεστημένα σε όλους τους κύριους λιμένες, ιδιαίτερα σε εκείνους που παρατηρείται μεγάλη μεταβολή, καθώς επίσης και σε διαύλους με έντονα παλιρροιακά φαινόμενα. Στην Ελλάδα, εκτός από τον Ευβοϊκό Κόλπο που παρουσιάζει και έντονο παλιρροιακό ρεύμα, όλες οι άλλες περιοχές δεν παρουσιάζουν ιδιαίτερα σημαντική παλίρροια, που όμως λαμβάνεται υπόψη από προσεγγίζοντα πλοία με μεγάλο βύθισμα. Γενικές πληροφορίες για τις κατά τόπους (λιμένες) παλίρροιες περιλαμβάνονται στα διάφορα ναυτιλιακά βοηθήματα (βιβλία) όπως και σε όλους τους Πλοηγούς (βιβλία).

## Δείτε επίσης
*Προφήτης της παλίρροιας
*Παλιρροιοδείκτης
*Παγοπαλιρροιόμετρο

## Πηγές
**Νεώτερον Εγκυκλοπαιδικόν Λεξικόν Ηλίου* τόμ. 15ος, σελ. 369
Κάτω Πλάτρες

Οι **Κάτω Πλάτρες** (παλαιότερη ονομασία: Τορνάρηδες) είναι κοινότητα της επαρχίας Λεμεσού στην Κύπρο.

## Τοποθεσία
Οι Κάτω Πλάτρες βρίσκονται 42 χιλιόμετρα βορειοδυτικά της Λεμεσού. Είναι κτισμένες σε υψόμετρο 900 μέτρων πάνω από την επιφάνεια της θάλασσας. Στα ανατολικά συνορεύουν με τις Πλάτρες, στα νότια με τα Μανδριά, στα νοτιοανατολικά με το Όμοδος και στα βόρεια με το Φοινί.

## Φυσικό περιβάλλον
Η μεγαλύτερη έκταση του χωριού είναι ακαλλιέργητη, στην οποία υπάρχει άγρια βλάστηση. Στην καλλιεργήσιμη έκταση του χωριού καλλιεργούνται αμπέλια, κερασιές, μηλιές, αχλαδιές, δαμασκηνιές και ροδακινιές. 

## Ονομασία
Κατά μία εκδοχή, η ονομασία *πλάτρες* προέρχεται από τη λέξη πράτρια ή πράτρα (πωλήτρια). Αρχικά στο χωριό κατοικούσε μια υφάντρα, η οποία ύφαινε και πωλούσε τα έργα της. Οι υφάντρες στην περιοχή αυξήθηκαν και έτσι το χωριό ονομάστηκε Πράτριες-Πράτες και συνέχεια προέκυψε το Πλάτρα και Πλάτρες. Η χρήση του πληθυντικού Πλάτρες χρησιμοποιήθηκε γιατί οι Πλάτρες είναι δύο χωριά, οι Πλάτρες και οι Κάτω Πλάτρες.

Παλαιότερα οι Κάτω Πλάτρες ήταν γνωστές με την ονομασία Τορνάρηδες, επειδή οι κάτοικοι των Κάτω Πλατρών ασχολούνταν με την κατασκευή αγγείων (τόρνος είναι ο τροχός του αγγειοπλάστη ή του τορνάρη).

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1946 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό των Κάτω Πλατρών όπως καταγράφηκε στις απογραφές πληθυσμού που έγιναν στην Κύπρο.



## Προσωπικότητες
Σημαντικά πρόσωπα με καταγωγή από τις Κάτω Πλάτρες:

*Ο ηθοποιός Σωτήρης Μουστάκας.
*Ο νομικός, συγγραφέας νομικών έργων και Γενικός Εισαγγελέας της Κύπρου, Κρίτων Τορναρίτης.

## Φωτογραφίες


Αρχείο:Kato Platres Road Sign.jpg
Αρχείο:Kato Platres Welcome Road Sign 01.jpg
Αρχείο:View of Kato Platres 06.jpg
Αρχείο:View of Kato Platres 17.jpg



## Παραπομπές


## Πηγές
*
*

## Βιβλιογραφία
*

## Εξωτερικοί σύνδεσμοι

*

Κατηγορία:Κοινότητες της Επαρχίας Λεμεσού
Κατηγορία:Κοινότητες Ορεινού Συμπλέγματος Τροόδους
Hermès

Η **Hermès** είναι γαλλική εταιρία πώλησης ειδών πολυτελείας, ειδικευμένη στο δέρμα, στο μετάξι και το κασμίρι.

Ιδρύθηκε το 1836 από τον Τιερρύ Ερμές ως μια εταιρία κατασκευής σελών και άλλων ειδών ιππασίας. Η Έμιλυ-Maurice Hermès, η διάδοχος του Τιερρύ, στις αρχές του 20ου αιώνα επέκτεινε τις δραστηριότητες της εταιρείας και σε άλλους τομείς και σύντομα καταξιώθηκε στο χώρο. Σήμερα καταστήματά της λειτουργούν σε όλο τον κόσμο ενώ στη λίστα των πελατών της συμπεριλαμβάνονται διάσημες προσωπικότητες από τον χώρο του θεάματος.

Η έδρα της βρίσκεται στο Παρίσι, ενώ τα προϊόντα πωλούνται μέσω ενός δικτύου 250 καταστημάτων της Hermès σε όλο τον κόσμο.

## Προϊόντα
Η Hermès είναι διάσημη για την πώληση πολυτελών ειδών. Τα κύρια είδη είναι τα μεταξωτά μαντίλια, τα ακριβά αρώματα, οι γραβάτες και τα δερμάτινα είδη.

Τα πιο διάσημα και ακριβά προϊόντα του οίκου είναι οι τσάντες Birkin και Kelly που πήραν το όνομά τους από τις διασημότητες που τις χρησιμοποιούσαν. Ανάλογα με το υλικό κατασκευής του μπορούν να φτάσουν σε δεκάδες χιλιάδες ευρώ. Είναι χειροποίητες και η λίστα αναμονής φτάνει τα 2 ή και τα 6 χρόνια.

Η Hermès συνεργάστηκε με την Bugatti για την δημιουργία μιας Veyron και πρόσφατα μιας Chiron που φέρει δέρμα και διακοσμητικά στοιχεία Hermès. Η συνεργασία των δύο εταιριών είναι πολύ παλιά.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Επιχειρήσεις της Γαλλίας
Ερμές
Κατηγορία:Κατασκευαστές αξεσουάρ μόδας
Κατηγορία:Γαλλικά εμπορικά σήματα
Κατηγορία:Εταιρείες λιανικού εμπορίου της Γαλλίας
Επαρχία της Πίζας

Η **Επαρχία της Πίζας** (ιταλικά: *Provincia di Pisa*) είναι επαρχία στην περιφέρεια της Τοσκάνης στην Ιταλία. Η έκτασή της είναι 2.444 τ.χλμ και ο πληθυσμός της ανέρχεται σε 394.101 κατοίκους (2005). Έδρα της επαρχίας είναι η πόλη της Πίζας (*Pisa*). Συνολικά, η επαρχία αριθμεί 39 δήμους.

Εκτείνεται στην πεδιάδα που δημιουργήθηκε από τις προσχώσεις του ποταμού Άρνου, στα δυτικά της Τοσκάνης ως τη θάλασσα της Λιγουρίας, ενώ το σχήμα της θυμίζει ανάποδο πιστόλι. Συνορεύει βόρεια με την επαρχία της Λούκα, ανατολικά με τις επαρχίες της επαρχία της Φλωρεντίας και με την επαρχία της Σιένα, νότια με την επαρχία του Γκροσσέτο και τέλος, δυτικά με την επαρχία του Λιβόρνο και βρέχεται από τη Λιγουρική θάλασσα.

## Γεωγραφία

Η βόρεια ζώνη της επαρχίας καλύπτεται από την χαμηλή οροσειρά του Μόντε Πιζάνο, συνέχεια των Απεννίνων και παρακλάδι των Άλπεων, που είναι και το φυσικό όριο της επαρχίας από την επαρχία της Λούκα. Η επαρχία έχει διέξοδο στη θάλασσα από μια μικρή λωρίδα 15χλμ. Γενικά, η επαρχία της Πίζας είναι κυρίως πεδινή, με εξαίρεση το νότιο κομμάτι της, όπου κυριαρχούν δασώδεις λόφοι, χαρακτηριστικοί της Τοσκάνης. Εκεί εξάλλου βρίσκεται και το υψηλότερο σημείο της επαρχίας, το «Αλώνι των Διαβόλων» (*Monte Aia dei Diavoli*) με υψόμετρο 867 μ. 

## Ιστορία

Η σημερινή επαρχία της Πίζας αποτελεί συνέχεια του ομώνυμου διαμερίσματος του Μεγάλου Δουκάτου της Τοσκάνης, που σε μεγάλο μέρος περιελάμβανα εκτάσεις της ναυτικής δημοκρατίας της Πίζας. 

## Κύριοι Δήμοι

## Παραπομπές


## Εξωτερικοί σύνδεσμοι

* Διαδρομές στην επαρχία της Πίζας 


Πιζα
Μυωπία

Η εικόνα όπως την βλέπει ένας άνθρωπος με φυσιολογική όραση.|μικρογραφία|220x220εσ
Η ίδια εικόνα όπως την βλέπει ένας άνθρωπος με μυωπία.|μικρογραφία|220x220εσ

Η **μυωπία** είναι διαθλαστική ανωμαλία του ματιού, κατά την οποία οι ακτίνες του φωτός δεν συγκεντρώνονται στον αμφιβληστροειδή, όπως είναι το φυσιολογικό, αλλά σε κάποιο σημείο μπροστά από αυτόν. Για αυτόν το λόγο, ο μύωπας (αρχ. μύωψ) αδυνατεί να δει καθαρά τα αντικείμενα που βρίσκονται μακριά και μισοκλείνει τα μάτια για να το καταφέρει καλύτερα — αυτό φαίνεται και από την ετυμολογία της λέξης μύωψ [

## Εξωτερικοί σύνδεσμοι
* 
* 

Κατηγορία:Οφθαλμολογικές παθήσεις
Καρνάβαλος (όχημα)

Εκτός από τον γνωστό Καρνάβαλο τον βασιλιά της Αποκριάς, παλαιότερα (προπολεμικά) τόσο στην Αθήνα όσο και στον Πειραιά **καρνάβαλο** ονόμαζαν ένα περίεργο κατά τ΄ άλλα στην αρχή ιππήλατο όχημα επί του οποίου φερόταν μια περίεργη σκαλωσιά.

Στη σκαλωσιά αυτή ανέβαινε ειδικό συνεργείο ηλεκτρολόγων που προέβαινε στην συντήρηση όσο και την αποκατάσταση τυχόν ζημιών των εναέριων ηλεκτροφόρων καλωδίων των τραμ. Επειδή αυτή η σκαλωσιά ήταν μόνιμη, το συνεργείο παρέμενε επ΄ αυτής καθ΄ όλη τη διαδρομή και λόγω της αργής ταχύτητάς του υπηρεσιακού ιππήλατου δημιουργούνταν πρόσθετα προβλήματα στη κυκλοφορία, ιδιαίτερα σε διασταυρώσεις, με συνέπεια οι μεν άλλοι οδηγοί να βρίζουν και να κορνάρουν, οι δε του συνεργείου ν΄ αντιχαιρετούν άλλοτε με χαμόγελα και άλλοτε με φάσκελα εκατέρωθεν.

Από εκείνες τις σκηνές έμειναν  και οι δημώδεις  φράσεις "*περνάει ο καρνάβαλος*", ή "*άντε ρε καρνάβαλε*".

## Πηγές
**Νεώτερον Εγκυκλοπαιδικόν Λεξικόν Ηλίου* τ.10ος, σ.363.

Κατηγορία:Απόκριες
Κατηγορία:Εκφράσεις
Κατηγορία:Παλαιά Αθήνα
Κατηγορία:Πειραιάς
Επαρχία του Λιβόρνο

Η **επαρχία του Λιβόρνου** (ιταλικά: *Provincia di Livorno*) είναι επαρχία στην περιφέρεια της Τοσκάνης στην Ιταλία. Η έκτασή της είναι 1.211 τ.χλμ. και ο πληθυσμός της ανέρχεται σε 330.739 κατοίκους (2005). Έδρα της επαρχίας είναι η πόλη του Λιβόρνο (*Livorno*). Συνολικά, η επαρχία αριθμεί 20 δήμους.

Συνορεύει βόρεια και ανατολικά με την επαρχία της Πίζας, νότια με την επαρχία του Γκροσσέτο, ενώ βρέχεται δυτικά από τη Λιγουρική θάλασσα και το Τυρρηνικό πέλαγος.

## Παραπομπές

## Εξωτερικοί σύνδεσμοι
* 
* Τουριστικός οδηγός της επαρχίας του Λιβόρνο 

Κατηγορία:Επαρχία του Λιβόρνο
Κατηγορία:Επαρχίες της Ιταλίας
Προφήτης της παλίρροιας

Με το όνομα **«Προφήτης της παλίρροιας»** έμεινε στην ιστορία ένας πολύπλοκος μηχανισμός αλληλεξαρτημένων παλιρροιομέτρων θερμομέτρων και υγρομέτρων που οι ενδείξεις όλων κατέληγαν σ΄ ένα μηχανικό κύλινδρο στη κορυφή του οποίου υπήρχε κάθετος δίσκος (ωρολογιακός) επι του οποίου καθίστατο δυνατός ο καθορισμός της διαδρομής της παλίρροιας ενός τόπου για ένα ολόκληρο έτος.

Το σύστημα αυτό το είχε επινοήσει ο φυσικός Κέλβιν (1824-1907), βασιζόμενος στην «αρμονική ανάλυση», από τον οποίον και έλαβε αυτή την ονομασία. Λόγω όμως της πολυπλοκότητας, στην αναζήτηση της εκάστοτε απόλυτης τιμής της παλίρροιας, λαμβάνοντας υπόψη και άλλους εξωγενείς παράγοντες, αλλά και του πολύ μακρού χρόνου πρόβλεψης σχεδόν ουδέποτε χρησιμοποιήθηκε. 
Ανεξάρτητα όμως αυτού ο Προφήτης της παλίρροιας απετέλεσε αναμφίβολα τον πρόδρομο του σύγχρονου μηχανικού παλιρροιοδείκτη, (γνωστού και ως *ρολόι παλίρροιας*), καθώς και του παλιρροιογράφου.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 15ος, σελ. 369

Κατηγορία:Παλιρροιόμετρα
Αερολιμενικοί

Ως **Αερολιμενικοί** χαρακτηρίζονται οι επιχειρησιακοί υπάλληλοι των ελληνικών αεροδρομίων, που υπάγονται στην διοικητική αρμοδιότητα - εποπτεία της Υπηρεσίας Πολιτικής Αεροπορίας (Υ.Π.Α.), και είναι υπεύθυνοι για την ασφαλή επιχειρησιακή λειτουργία των τριάντα, περίπου, κρατικών αεροδρομίων. Έχουν κατάρτιση πανεπιστημιακού επιπέδου και η πρόσληψή τους γίνεται μέσω ΑΣΕΠ, το οποίο κατά καιρούς εκδίδει σχετικές προκηρύξεις διαγωνισμών (πρόσφατος διαγωνισμός 20 αερολιμενικών Μαρτίου 2008). Πριν την ανάληψη των επισήμων καθηκόντων τους, μετά την πρόσληψη, απαιτείται εξάμηνη εκπαίδευση τους στην Σχολή Πολιτικής Αεροπορίας (ΣΠΟΑ), από την οποία, αποφοιτώντας, επανδρώνουν αντίστοιχες θέσεις ευθύνης στα περιφερειακά αεροδρόμια. Μετά την απόκτηση διετούς εμπειρίας/πρακτικής εκπαίδευσης (OJT), οι αερολιμενικοί υπάλληλοι υποχρεούνται να συμμετάσχουν σε γραπτές και πρακτικές εξετάσεις για την απόκτηση διεθνούς πτυχίου, σύμφωνα με τις απαιτήσεις του Διεθνούς Οργανισμού Πολιτικής Αεροπορίας (ICAO).

Μετά την συμπλήρωση τριετούς υπηρεσίας, οι αερολιμενικοί υπάλληλοι οφείλουν να παρακολουθήσουν στην Σχολή Πολιτικής Αεροπορίας ολοκληρωμένο πρόγραμμα σπουδών (Β' Φάση εκπαίδευσης), η φοίτηση στην οποία διαρκεί τέσσερις εβδομάδες. Με την ολοκλήρωση του προγράμματος οι απόφοιτοι αποκτούν μία ή περισσότερες από τις εξής ειδικότητες: 
* Ασφάλειας Περιοχής Κίνησης Αεροσκαφών (Ramp Safety) 
* Τήρησης Μέτρων ασφαλείας αεροδρομίων (Security) 
* Αερολιμενικού Ελέγχου 

Κατά την διάρκεια της θητείας τους και στα πλαίσια της δια βίου εκπαίδευσης, οι αερολιμενικοί οφείλουν να παρακολουθήσουν την Γ' Φάση εκπαίδευσης, η οποία πραγματοποιείται σε πιστοποιημένα κέντρα του εξωτερικού (EUROPEAN ACADEMY FOR AVIATION SAFETY, FAA, EASA, Βρετανική Υπηρεσία Πολιτικής Αεροπορίας UK/CAA) ή του εσωτερικού (Εθνική Σχολή Δημόσιας Διοίκησης, Σχολή Πολέμου, ΕΜΠ)

Οι προδιαγραφές του παρεχομένου έργου προβλέπονται από τους διεθνείς οργανισμούς ICAO, ECAC, EASA, (των οποίων η Ελλάδα είναι ιδρυτικό μέλος) και αναφέρονται σε θέματα ελέγχων ασφαλείας και εποπτείας του αεροπορικού χώρου, δηλαδή
* Πτυχία ιπταμένου προσωπικού
* Τεχνική εκμετάλλευση αεροσκαφών
* Ασφαλεια αεροπορικών εγκαταστάσεων
* Προδιαγραφές και λειτουργία αεροδρομίων
* Έλεγχος αεροναυτιλιακών εγγράφων αεροσκαφών ξένου νηολογίου κτλ.

Κατηγορία:Ελληνική αεροπορία
Ιωάννης Αποστόλου (τενόρος)

Ο **Ιωάννης Αποστόλου** (Μενίδι, 1860 - 28 Αυγούστου 1905) ήταν Έλληνας λυρικός οξύφωνος με διεθνή καριέρα.

## Βιογραφία
Γεννήθηκε το 1860 στο Μενίδι. Τραγουδούσε από παιδί στη βασιλική χορωδία του Παλατιού, και σπούδασε στο Ωδείο Αθηνών. Εργάστηκε αρχικά ως γραφέας στο Δικαστήριο της Αθήνας και στο Εθνικό τυπογραφείο, ενώ τραγουδούσε στους δρόμους της Αθήνας. 

Πέθανε το 1905 στη Νάπολη της Ιταλίας, προετοιμαζόμενος για τη νέα του παράσταση, από ανακοπή καρδιάς. Ο Τύπος της εποχής αναφέρει ότι αιτία γι' αυτό ήταν η άτακτη ζωή που έκανε και οι καταχρήσεις. 

## Καριέρα
[αριστερά|μικρογραφία|Ο Μάρκος Μπότσαρης ηχογραφημένος στο Μιλάνο τον Δεκέμβριο του 1902. Τραγουδάει ο Ιωάννης Αποστόλου για λογαριασμό της εταιρίας (The Gramophone and Typewriter ltd.).[Αρχείο:Μάρκο-Βότσαρης.ogg|μικρογραφία]]
Στα μέσα της δεκαετίας του 1880 έγινε μέλος διαφόρων χορωδιών, μεταξύ άλλων και στη μουσική σχολή του Ναπολέοντα Λαμπελέτ, και υπό την διεύθυνσή του τραγούδησε το 1888 στην όπερα του Σπυρίδωνα Ξύνδα *Ο υποψήφιος βουλευτής* που ανέβηκε από τον θίασο του Καντακουζηνού και ο Αποστόλου είχε τον πρωταγωνιστικό ρόλο. Στην παράσταση έπαιξε μαζί με τους Πετροζίνη, Μωραϊτίνη και τη Θεανοπούλου. Το μελόδραμα αυτό ήταν η πρώτη παράσταση μελοδράματος στην Ελλάδα. Μετά την παράσταση αυτή ταξίδεψε στο Μιλάνο για να σπουδάσει και εκεί ολοκλήρωσε μαθήματα τενόρου. Αργότερα συνεργάστηκε με τον Σοτζόκιν δίνοντας την πρώτη του παράσταση στη Βενετία το 1890. Από τότε ανέβασε πολλές παραστάσεις κάνοντας το όνομα του διεθνώς γνωστό. 

Σύμφωνα με τον ελληνικό τύπο της εποχής συγκαταλεγόταν στην πρώτη θέση των λυρικών καλλιτεχνών της Ιταλίας και ήταν περιζήτητος με παγκόσμια φήμη. Μάλιστα τον κάλεσε στην αυλή του και ο Ιταλός βασιλιάς Ουμβέρτος για να τραγουδήσει για αυτόν. Τραγούδησε δύο περιόδους στην Σκάλα του Μιλάνου, στις πόλεις Τορίνο, Νάπολη, Αθήνα, Πάτρα, Κάιρο, Αλεξάνδρεια και στην Οδησσό. Μερικά από τα γνωστά έργα που έπαιξε ήταν οι *Μέδικοι*, *[[Τραβιάτα]]*, *[[Τόσκα]]*, *Βέρθερο* και *[[Μανόν]]*. Στη Νάπολη συνεργάστηκε με τον Έλληνα τενόρο Χατζηλουκά που έκανε καριέρα στην Ιταλία. 

## Παραπομπές


## Πηγές
* Εφημερίδα ΣΚΡΙΠ, φύλλο 30-8-1905, από την ψηφιακή εθνική βιβλιοθήκη.
* Εφημερίδα Εμπρός, φύλλο 30-8-1905, από την ψηφιακή εθνική βιβλιοθήκη.
* Τάκης Καλογερόπουλος: *Ιωάννης Αποστόλου*, περιέχεται στο *Λεξικό της Ελληνικής μουσικής*, Αθήνα 1998–99
* Hugo Strötbaum: Three Greek singers in Milan (1900 - 1903)

Κατηγορία:Έλληνες τενόροι
Κατηγορία:Απόφοιτοι του Ωδείου Αθηνών
Κεραμούτσι Ηρακλείου

Το **Κεραμούτσι** (επίσημο: Κεραμούτσιον) είναι  χωριό και έδρα ομώνυμης κοινότητας του Δήμου Μαλεβιζίου στην Περιφερειακή Ενότητα Ηρακλείου της Κρήτης. Ανήκε στην Επαρχία Μαλεβιζίου. Βρίσκεται στο 15,4 χλμ. του δρόμου προς Κρουσώνα, 3,5 χλμ. νότια της Τυλίσου.

Οι κάτοικοι απασχολούνται με την αμπελοκαλλιέργεια και την ελαιοκομία. Επίσης υπάρχουν και  ρακοκάζανα για την παραγωγή τσικουδιάς. Στο χωριό βρίσκονται οι ιεροί ναοί των Εισοδίων της Θεοτόκου με ενδιαφέρουσες τοιχογραφίες, του Αγίου Αντωνίου, επίσης με τοιχογραφίες του 1434, των Αγίων Κωνσταντίνου και Ελένης και του Αγίου Γεωργίου. Στη θέση Φλέγα υπάρχει διαμορφωμένος χώρος αναψυχής, ενώ στην πλατεία βρίσκεται μια μεγάλη μουριά, που μαρτυρά ότι στα παλιά χρόνια οι κάτοικοι ασχολούνταν και με τη σηροτροφία. Επίσης, στο Κεραμούτσι υπάρχουν πολλά αρχοντικά σπίτια. Ενεργός είναι ο πολιτιστικός σύλλογος του χωριού. Οι κυριότερες εορτές είναι του Αγίου Ιωάννη του Κλήδονα και της Παναγίας, οπότε ο οικισμός πανηγυρίζει.

## Ιστορικά στοιχεία
Το 1583 αναφέρεται από τον Καστροφύλακα με το όνομα *Chieramuzzi* με 192 κατοίκους . Στα βορειοανατολικά του χωριού, στα 300 μ., στο χωματόλοφο Καστέλι σώζονται τα ερείπια του *Castel Malvizin*, από το οποίο έλαβε την ονομασία της όλη η επαρχία Μαλεβιζίου. Από το όνομα της επαρχίας πήρε το όνομά του και το κρασί Μαλβαζία.
Στη διάρκεια της Τουρκοκρατίας ήταν το μόνο χωριό της περιοχής που κατοικούνταν πλειοψηφικά από Τουρκοκρητικούς. Πολλοί κάτοικοι του χωριού σήμερα κατάγονται από τη Μικρά Ασία.

Στον οικισμό γεννήθηκε ο Ηρακλής Κοκκινίδης (1842-1868), οπλαρχηγός Μαλεβιζίου, ο οποίος έλαβε μέρος σε πολλές μάχες. Σκοτώθηκε το 1868 στη μάχη του Γαζανού ποταμού, κοντά στο Σερβιλί. Στη μνήμη του ανεγέρθηκε μνημείο (προτομή) που βρίσκεται σήμερα στο χωριό.

## Διοικητικά στοιχεία
Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Τυλίσσου και το 1929 στο ΦΕΚ 378Α - 19/10/1929 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Τυλίσου του Δήμου Μαλεβιζίου και σύμφωνα την απογραφή του 2011 έχει πληθυσμό 309 κατοίκους.

Δείτε: ***[[Κοινότητα Κεραμουτσίου]]***

## Βιβλιογραφία
* 

## Παραπομπές


Κεραμ
Κερα
Κατηγορία:Δήμος Μαλεβιζίου
Σπύρος Λάτσης

Ο **Σπύρος Λάτσης** (1946) είναι Έλληνας τραπεζίτης, εφοπλιστής και μεγιστάνας της πετρελαιαγοράς. Ελέγχει έναν από τους μεγαλύτερους πολυεθνικούς ιδιωτικούς τραπεζικούς ομίλους στην Ελβετία (**EFG Group**). Είναι μεγαλομέτοχος των Ελληνικών Πετρελαίων, ενός εκ των κορυφαίων ομίλων στον τομέα της ενέργειας και των πετρελαιοειδών της ανατολικής Ευρώπης.

## Βιογραφικά στοιχεία
Γεννήθηκε στην Αθήνα στις  1 Ιανουαρίου 1946 και είναι γιος του εφοπλιστή Γιάννη Λάτση και της Εριέττας Τσουκαλά.

Σπούδασε στη Σχολή Οικονομικών του Λονδίνου και στη συνέχεια ανέλαβε τα ηνία των επιχειρήσεων της οικογένειας Λάτση. Αν και καταγόταν από εφοπλιστική οικογένεια ίδρυσε το EFG Group έναν πολυεθνικό τραπεζικό όμιλο με σημαντική θέση στην αγορά ιδιωτικής τραπεζικής στην Ελβετία.

Ο Σπύρος Λάτσης διαθέτει ένα από τα πολυτελέστατα και μεγαλύτερα γιοτ στον κόσμο ενώ σύμφωνα με το περιοδικό Forbes τον Σεπτέμβριο του 2017 ήταν στην 40η θέση στη λίστα του περιοδικού Forbes με τους πλουσιότερους ανθρώπους του κόσμου με περιουσία 3,1 δισεκατομμύρια δολάρια, όντας ο πλουσιότερος Έλληνας στο κόσμο.

Το 2019 χώρισε την περιουσία -της οικογένειας Λάτση- με την αδελφή του, Μαριάννα, κρατώντας, μαζί με την άλλη αδελφή του, Μαργαρίτα, τον τραπεζικό όμιλο EFG International και την εταιρεία Lamda Development.

Είναι παντρεμένος με την Ντόροθι Μπάντελεϊ και έχει δύο παιδιά. Διαμένει μόνιμα στη Γενεύη της Ελβετίας.

## Επιχειρήσεις του Ομίλου Λάτση
*EFG International, με έδρα τη Ζυρίχη.
*Lamda Development, με έδρα την Αθήνα.
*Paneuropean Oil and Industrial Holdings, με έδρα το Λουξεμβούργο.

## Παραπομπές


## Εξωτερικοί Σύνδεσμοι
*EFG International
*Λάμδα Development

Κατηγορία:Έλληνες επιχειρηματίες
Κατηγορία:Έλληνες εφοπλιστές
Κατηγορία:Έλληνες τραπεζίτες
Κατηγορία:Αδελφότητα Οφφικιάλων
Κατηγορία:Ελβετοί ελληνικής καταγωγής
Κατηγορία:Ελβετοί επιχειρηματίες
Κατηγορία:Ελβετοί τραπεζίτες
Κατηγορία:Οικογένεια Λάτση
Κατηγορία:Έλληνες δισεκατομμυριούχοι
Επαρχία της Λούκκα

Η **επαρχία της Λούκκα** (ιταλικά: *Provincia di Lucca*) είναι επαρχία στην περιφέρεια της Τοσκάνης στην Ιταλία. Η έκτασή της είναι 1.773 τ.χλμ. και ο πληθυσμός της ανέρχεται σε 379.117 κατοίκους (2005). Έδρα της επαρχίας είναι η πόλη Λούκκα (*Lucca*). Συνολικά, η επαρχία αριθμεί 35 δήμους.

Συνορεύει βόρεια με την Εμίλια-Ρομάνια (επαρχίες των Μόντενα και Ρέτζιο-Εμίλια),   ανατολικά με τις επαρχίες των Πιστόια και Φλωρεντίας, νότια με την επαρχία της Πίζας και τέλος, δυτικά με την επαρχία της Μάσσα-Καρράρα ενώ βρέχεται και από τη Λιγουρική θάλασσα.

## Κύριοι Δήμοι

## Παραπομπές


## Εξωτερικοί σύνδεσμοι
* 


Κατηγορία:Επαρχίες της Ιταλίας
Παλιρροιογράφος

thumb|200px|Παλιρροιογράφος
Ο **Παλιρροιογράφος** είναι ένα αυτογραφικό παλιρροιομετρικό όργανο, στο οποίο καταγράφεται σε συνεχή καμπύλη η μεταβολή του ύψους της επιφάνειας της θάλασσας που προέρχεται από παλίρροια.

Το όργανο αυτό αποτελείται από έναν κυλινδρο (τύμπανο), που περιστρέφεται με ωρολογιακό μηχανισμό και φέρει χάρτινη ταινία, στην οποία και σημειώνονται αυτόματα από μια γραφίδα οι μεταβολές τους ύψους της επιφάνειας της θάλασσας. Για τον σκοπό αυτό τοποθετείται μόνιμα πάνω από ειδικό φρεάτιο κρηπιδώματος, εντός του οποίου κινείται ελεύθερα πλωτήρας που συνδέεται με σύστημα τροχαλιών με την ακίδα του οργάνου αυτού. Στο φρεάτιο η επιφάνεια της θάλασσας είναι η ίδια κάθε φορά με εκείνη εκτός αυτού σε όλα τα στάδια της παλίρροιας. Επιλέγεται το φρεάτιο για προφύλαξη από άλλους παράγοντες όπως ο άνεμος, ο κυματισμός, τα απόνερα διερχόμενου σκάφους κ.λπ.

Με παλιρροιογράφους τύπου Thompson και OTT είχε εφοδιασθεί και η ελληνική Υδρογραφική Υπηρεσία καθώς και η Υπηρεσία Φάρων του Πολεμικού Ναυτικού.

Σήμερα υφίστανται πολλοί τύποι παλιρροιογράφων με δυνατότητες ακόμη και ηλεκρονικής διασύνδεσης, καθώς και παροχής και άλλων στοιχείων, όπως θερμοκρασίας, ατμοσφαιρικής πίεσης κ.λπ. Τέτοιος τύπος είναι ο ηλεκτρονικός παλιρροιογράφος. Επίσης εκτός του μονίμου τύπου υφίστανται ακόμη και φορητοί παλιρροιογράφοι, όπως ο τύπος Favé με τους οποίους εφοδιάζονται κυρίως ωκεανογραφικά ερευνητικά κλιμάκια και αντίστοιχα ωκεανογραφικά πλοία.

* Η χάρτινη ταινία του παλιρροιογράφου ονομάζεται **παλιρροιογράφημα**, ενώ η καμπύλη που καταγράφεται στο παλιρροιογράφημα, από την ειδική ακίδα, που περιέχει τις διάφορες τιμές/θέσεις της στάθμης της θάλασσας από σημείο αναφοράς, ονομάζεται **παλιρροιόγραμμα**.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 15ος, σελ. 369

Κατηγορία:Παλιρροιόμετρα
Παγκόσμια τράπεζα σπόρων Σβάλμπαρντ

μικρογραφία|Η είσοδος της Παγκόσμιας Τράπεζας Σπόρων Σβάλμπαρντ κατά τη διάρκεια πολικής νύχτας.

Η **Παγκόσμια τράπεζα σπόρων Σβάλμπαρντ** είναι ίσως μια από τις σημαντικότερες  τράπεζες σπόρων που συμμετέχουν στο παγκόσμιο δίκτυο αποθήκευσης σπόρων το οποίο δημιουργήθηκε με τη Διεθνή Συνθήκη Γενετικών Πόρων Φυτών του 2004.

Βρίσκεται στο νησί Σπιτσβέργη του Νορβηγικού αρχιπελάγους Σβάλμπαρντ, το οποίο βρίσκεται αρκετά κοντά στον Βόρειο Πόλο, σε μια απόσταση 1120 χλμ.

Η κατασκευή της κόστισε $8 εκ. δολάρια ΗΠΑ και χρηματοδοτήθηκε από τη Νορβηγική κυβέρνηση. Η λειτουργία της άρχισε στις αρχές του 2008 και στόχος της είναι να βοηθήσει στη συντήρηση της βιοποικιλότητας στον πλανήτη και να αποτρέψει την εξαφάνιση καλλιεργούμενων ειδών μετά από κάποιον πόλεμο, φυσική καταστροφή ή πανδημία. Οι σπόροι, αντιπροσωπεύουν 12.000 χρόνια ανθρώπινης γεωργίας.

Περιτριγυρισμένη από χιόνι και πάγο, στο εσωτερικό της είναι αποθηκευμένοι 1,2 εκατομμύρια σπόροι από κάθε «γωνιά» του πλανήτη.  Διοικείται μετά από τριμερή συμφωνία από τη  Νορβηγική κυβέρνηση, τον διεθνή οργανισμό Global Crop Diversity Trust και το Nordic Genetic Resource Center (Κέντρο Γενετικών Πόρων των Σκανδιναυικών χωρών).

Η Τράπεζα ανοίγει τρεις φορές το χρόνο και δέχεται κιβώτια σπόρων απ’ όλο τον κόσμο για ασφαλή και μακροχρόνια αποθήκευση σε ψυχρούς και στεγνούς θαλάμους. Βρίσκεται 120 μέτρα μέσα σε ένα βουνό από ψαμμίτη και φυλάσσεται από αξιόπιστα συστήματα ασφαλείας. Οι σπόροι συσκευάζονται σε ειδικά τριπλά φύλλα αλουμινίου και σφραγίζονται με θερμότητα ώστε να απαγορεύουν στην υγρασία του περιβάλλοντος να εισέλθει. 

## [https://polarpedia.eu/el/%CF%80%CE%B1%CE%B3%CE%BA%CF%8C%CF%83%CE%BC%CE%B9%CE%B1-%CF%84%CF%81%CE%AC%CF%80%CE%B5%CE%B6%CE%B1-%CF%83%CF%80%CF%8C%CF%81%CF%89%CE%BD/ Εξωτερικοί] σύνδεσμοι
* Η ιστοσελίδα της Παγκόσμιας τράπεζας σπόρων Σβάλμπαρντ 

Κατηγορία:Βοτανική
Ντουσαμπέ

Η **Ντουσαμπέ** ή **Δουσάμβη** (στα τατζικικά: Душанбе, *Dushanbe*, πρώην Ντιούσαμπε ή Σταλιναμπάντ), είναι πόλη του Τατζικιστάν και πρωτεύουσα της ασιατικής αυτής χώρας, με πληθυσμό 661.100 ανθρώπους (κατά την απογραφή του 2006). Βρίσκεται στη συμβολή των ποταμών Βαρζόμπ και Καφέρνιχον. Το όνομα προέρχεται από περσική λέξη για τη Δευτέρα (ду δυο +  шанбе ημέρα, στην κυριολεξία «δεύτερη μέρα») και αναφέρεται στο γεγονός ότι ήταν χώρος της λαϊκής αγοράς κάθε Δευτέρα.

## Ιστορία
Τα αρχαιότερα ευρήματα σε ανασκαφές στην πόλη την ανάγουν στον 5ο αιώνα π.Χ. Ωστόσο, μέχρι και πριν 80 χρόνια η Ντουσαμπέ ήταν ένα μικρό χωριό. Το 1920 κατέφυγε στην πόλη ο εμίρης της Μπουχάρα, έπειτα από την ανατροπή του από τους Μπολσεβίκους. Το 1929 η πόλη απέκτησε σιδηρόδρομο και έγινε πρωτεύουσα της Σοβιετικής Σοσιαλιστικής Δημοκρατίας του Τατζικιστάν. Ως εκείνη την περίοδο ονομαζόταν «Ντιούσαμπε» και το 1929 μετονομάστηκε σε «Σταλιναμπάντ», προς τιμήν του Στάλιν. Έπειτα, μετονομάστηκε σε «Ντουσαμπέ» το 1961. Το 1990, έπειτα από φήμες ότι η Μόσχα σχεδίαζε να μεταφέρει δεκάδες χιλιάδες Αρμένιους πρόσφυγες στο Τατζικιστάν, ξέσπασαν διαμαρτυρίες. Η πόλη υπέστη καταστροφές κατά τον εμφύλιο πόλεμο στην ασιατική χώρα (1992–1997) , έπειτα από την ανεξαρτησία της. Ωστόσο, την τελευταία δεκαετία αναδείχθηκε σε εμπορικό, πολιτιστικό και βιομηχανικό κέντρο.

## Οικονομία
Η οικονομία της πόλης στηρίζεται στο βιομηχανικό τομέα, με κύρια παραγόμενα προϊόντα να αποτελούν το μετάξι και το βαμβάκι. Με ανεπτυγμένες τις τηλεπικοινωνίες, η πόλη είναι ιδιαίτερα αναπτυγμένο κέντρο. Επίσης, οι κάτοικοι ασχολούνται και με τον τουρισμό. 

## Αξιοθέατα
Στην πόλη λειτουργεί αεροδρόμιο και υπάρχουν τζαμιά, όπως το Χατζί Γιακούμπ, μουσεία, όπως το Εθνικό Αρχαιολογικό Μουσείο του Τατζικιστάν και το Εθνικό Μουσείο, βοτανικός κήπος, όπερα, ζωολογικός κήπος και τσίρκο.

## «Αδελφοποιημένες» πόλεις
Η Ντουσαμπέ έχει τις παρακάτω 10 «αδελφοποιημένες» πόλεις:

*  Καμπούλ, Αφγανιστάν
*  Σιράζ, Ιράν
*  Μόσχα, Ρωσία
*  Αγία Πετρούπολη, Ρωσία
*  Αχισάρ, Τουρκία
*  Μπάουλντερ, ΗΠΑ
*  Κλάγκενφουρτ, Αυστρία
*  Άγκυρα, Τουρκία
*  Λαχόρη, Πακιστάν
*  Σανά, Υεμένη 
*  Λουσάκα, Ζάμπια

## Παραπομπές


## Εξωτερικοί σύνδεσμοι

* Οδικός χάρτης
* Χάρτης του Τατζικιστάν
* Tajik Web Gateway 

Κατηγορία:Πόλεις του Τατζικιστάν
Κατηγορία:Πρωτεύουσες της Ασίας
Κατηγορία:Αποσταλινοποίηση
Αναλυτικό πρόγραμμα

Με τον όρο **αναλυτικό πρόγραμμα** (λατινικά: *curriculum*) εννοούμε τη -συνήθως γραπτή- διατύπωση των χαρακτηριστικών μιας διδακτικής πρότασης. Τυπικές παράμετροι ενός αναλυτικού προγράμματος είναι οι στόχοι του, το περιεχόμενο στο οποίο αναφέρεται, οι μέθοδοι που χρησιμοποιεί, οι διαδικασίες που προτείνει ή οι προτάσεις αξιολόγησής του. Η διδακτική πρόταση μπορεί να αφορά τη διδασκαλία μιας ολόκληρης εκπαιδευτικής βαθμίδας ή τάξης σε συγκεκριμένο γνωστικό αντικείμενο ή σε σύνολο γνωστικών αντικειμένων.

## Το αναλυτικό πρόγραμμα στην υποχρεωτική εκπαίδευση
Ένα αναλυτικό πρόγραμμα μπορεί να είναι, εν μέρει ή στο σύνολο του, καθορισμένο από κάποια θεσμική αρχή (για παράδειγμα το Υπουργείο Παιδείας ή Παιδαγωγικό Ινστιτούτο στην Ελλάδα). Στις Η.Π.Α., κάθε μία από τις 52 Πολιτείες της χώρας καθορίζει το αναλυτικό πρόγραμμα για τα σχολεία της, με έντονη συμμετοχή ακαδημαϊκών ομάδων που έχουν επιλεγεί από το αμερικάνικο Υπουργείο Παιδείας (όπως είναι το Εθνικό Συμβούλιο Καθηγητών Μαθηματικών - *National Council of Teachers of Mathematics*). Με αυτή τη έννοια, κάθε αναλυτικό πρόγραμμα εντάσσεται σε κάποιο κοινωνικό πλαίσιο και αποτελεί έκφραση πολιτικών επιλογών.
 
Πέραν των κοινωνικών αναγκών που μπορεί να εκφράζει ένα αναλυτικό πρόγραμμα, είναι πολύ πιθανό να διαπνέεται από κάποια ρητά δηλωμένη θεωρία μάθησης. Για παράδειγμα το αναλυτικό πρόγραμμα "PSSC physics" των H.Π.A. βασίζεται στις ιδέες περί ενεργητικής μάθησης του αμερικανού Τζερόν Μπρούνερ.

## Πηγές
*Καγκελάρης, Ν. Ι.- Κουτσιουμάρη Μ. Ι. (2015). «Το διάλειμμα ως μέρος του κρυφού αναλυτικού προγράμματος στο Δημόσιο Γενικό Λύκειο: Επιτόπια έρευνα στο 1ο ΓΕΛ Δραπετσώνας και στο 3ο ΓΕΛ Ιλίου», *Pedagogy theory & praxis* 8: 76-87.https://www.academia.edu/22694046/_%CE%A4%CE%BF_%CE%B4%CE%B9%CE%AC%CE%BB%CE%B5%CE%B9%CE%BC%CE%BC%CE%B1_%CF%89%CF%82_%CE%BC%CE%AD%CF%81%CE%BF%CF%82_%CF%84%CE%BF%CF%85_%CE%BA%CF%81%CF%85%CF%86%CE%BF%CF%8D_%CE%B1%CE%BD%CE%B1%CE%BB%CF%85%CF%84%CE%B9%CE%BA%CE%BF%CF%8D_%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%BF%CF%82_%CF%83%CF%84%CE%BF_%CE%94%CE%B7%CE%BC%CF%8C%CF%83%CE%B9%CE%BF_%CE%93%CE%B5%CE%BD%CE%B9%CE%BA%CF%8C_%CE%9B%CF%8D%CE%BA%CE%B5%CE%B9%CE%BF_%CE%95%CF%80%CE%B9%CF%84%CF%8C%CF%80%CE%B9%CE%B1_%CE%AD%CF%81%CE%B5%CF%85%CE%BD%CE%B1_%CF%83%CF%84%CE%BF_1%CE%BF_%CE%93%CE%95%CE%9B_%CE%94%CF%81%CE%B1%CF%80%CE%B5%CF%84%CF%83%CF%8E%CE%BD%CE%B1%CF%82_%CE%BA%CE%B1%CE%B9_%CF%83%CF%84%CE%BF_3%CE%BF_%CE%93%CE%95%CE%9B_%CE%99%CE%BB%CE%AF%CE%BF%CF%85_The_breaktime_as_part_of_the_hidden_curriculum_in_Public_High_Scool_Pedagogy_theory_and_praxis_8_2015_76-87
*Χατζηγεωργίου, Γ. (2004). *Γνώθι το Curriculum*. Εκδόσεις  Ατραπός. Αθήνα.
*Φλουρής, Γ. (2000). *Αναλυτικά Προγράμματα για μια Νέα Εποχή στην Εκπαίδευση*.  7η Έκδοση. Εκδόσεις Γρηγόρη. Αθήνα
*Μαρμαρινός, Ι. (2000). *Το Σχολικό Πρόγραμμα*. Αθήνα.
*Apple,  M. (1993). *Εκπαίδευση και εξουσία*. Εκδόσεις  Παρατηρητής. Θεσσαλονίκη.
*Jackson, P. (1968). *Life in Classrooms*. New York: Holt, Rinehart and Winston.

## Εξωτερικοί σύνδεσμοι
* Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ.) και Αναλυτικά Προγράμματα Σπουδών (Α.Π.Σ.) Παιδαγωγικό Ινστιτούτο

Κατηγορία:Παιδαγωγική
Ηράκλεια η Ποντική

Η **Ηράκλεια η Ποντική** ήταν αρχαία ελληνική πόλη της Παφλαγονίας, χτισμένη στις ακτές της Βιθυνίας στη Μικρά Ασία, στις εκβολές του ποταμού Λύκου. Αντιστοιχεί στη σημερινή πόλη Καραντενίζ Ερεγλί () της Τουρκίας, το όνομα της οποίας είναι πιστή μεταγραφή του αρχαιοελληνικού (*"Karadeniz"*: Μαύρη Θάλασσα, *"Ereğli"*: Ηράκλεια).

## Ιστορικά στοιχεία
μικρογραφία|292x292εσ|Δραχμή της Ηράκλειας, π. 345-337 π.χ.
Η Ηράκλεια η Ποντική ιδρύθηκε στις ακτές του Ευξείνου Πόντου στα 560-558 π.Χ. ως αποικία των Μεγάρων σύμφωνα με τον Ξενοφώντα, ενώ κατά τον Στράβωνα των Μιλησίων. Της έδωσαν το όνομα αυτό προς τιμήν του μυθικού ήρωα Ηρακλή, επειδή πίστευαν ότι από ένα σπήλαιο που βρισκόταν στην περιοχή εισήλθε στον Άδη. Οι άποικοι υπέταξαν τους αυτόχθονες κατοίκους αλλά συμφώνησαν μαζί τους να μην τους πουλήσουν ως σκλάβους έξω από την πόλη. 

Σύμφωνα με τον Ξενοφόντα οι κάτοικοι της Ηράκλειας απέκτησαν πλούτο από την καλλιέργεια της εύφορης γης, από το εμπόριο που ανέπτυξαν χάρη του φυσικού λιμένα της πόλης στον ποταμό Λύκο και από την αλιεία, με αποτέλεσμα να θέσουν υπό τον έλεγχό τους μια ευρύτερη παράλια περιοχή που έφθανε στα ανατολικά ως τα Κοτύωρα. Ίδρυσαν μάλιστα νέες αποικίες: τα Κοτύωρα στον Εύξεινο Πόντο, την Καλλάτη στη Θράκη και τη Χερσόνησο ή Χερρόνησο στην Κριμαία.

Η Ηράκλεια έμεινε ανεξάρτητη την περίοδο των Μηδικών κρατώντας φιλική στάση με τους Πέρσες. Από τα τέλη του 5ου π.Χ. αι. είχε δημοκρατικό πολίτευμα περίπου για 60 χρόνια, γύρω στο 370 π.Χ. επανήλθε η ολιγαρχία και το 364 π.Χ. επιβλήθηκε τυραννίδα από τον Κλέαρχο.

Τη ρωμαϊκή εποχή, αρχικά η Ηράκλεια συμμάχησε με τους Ρωμαίους και στη συνέχεια βοήθησε τον Μιθριδάτη ΣΤ΄ εναντίον των Γαλατών (περίπου 107 π.Χ.) στέλνοντας τρόφιμα στην Αμισό που την πολιορκούσαν οι Γαλάτες. Οι Γαλάτες ως αντίποινα στράφηκαν εναντίον της, αλλά πρεσβευτές της πόλης τους έπεισαν να υποχωρήσουν δίνοντάς τους πλούσια δώρα. Στον Γ΄ Μιθριδατικό πόλεμο (73-63 π.Χ.) πήραν το μέρος του Μιθριδάτη ΣΤ΄ ερχόμενοι αντιμέτωποι με τους Ρωμαίους, οι οποίοι το 72 π.Χ. με τον στρατηγό Κόττα κατέλαβαν και πυρπόλησαν την Ηράκλεια. Μετά το τέλος του Γ΄ Μιθριδατικού πολέμου, η Ηράκλεια εντάχθηκε στη Ρωμαϊκή Επαρχία της Βιθυνίας και λίγο αργότερα στου Πόντου-Βιθυνίας. Ο Στράβων αναφέρει ότι ο Ιούλιος Καίσαρας επανίδρυσε την πόλη ως ρωμαϊκή αποικία, η οποία όμως τελικά καταστράφηκε από τον Γαλάτη Αδιατόριξ. 

## Ιστορικά πρόσωπα
Από την Ηράκλεια καταγόταν ο φιλόσοφος Ηρακλείδης ο Ποντικός καθώς και ο ιστορικός συγγραφέας Μέμνων ο Ηρακλείδης, που έζησε τον 1ο αιώνα μ.Χ. ο οποίος συνέγραψε την ιστορία της πόλης σε 16 τόμους, από τους οποίους σώθηκαν οι τόμοι 9-16. Σε αυτούς εξιστορείται η περίοδος από τον τύραννο Κλέαρχο (364-353 π.Χ.) ως τα χρόνια του Ιούλιου Καίσαρα (40 π.Χ. περίπου). 

## Παραπομπές


## Πηγές
* 

## Εξωτερικοί σύνδεσμοι
*''Ηράκλεια Ποντική (Αρχαιότητα)'', ψηφιακή Εγκυκλοπαίδεια Μείζονος Ελληνισμού, Ίδρυμα Μείζονος Ελληνισμού
*Χάρτης της Ηράκλειας

## Δείτε επίσης
''Memnon: History of Heracleia'' από το attalus.org

 

Κατηγορία:Ασιατικές πόλεις της Τουρκίας
Κατηγορία:Αρχαίες πόλεις της Βιθυνίας
Κατηγορία:Αποικίες των Μεγάρων
Επαρχία του Αρέτσο

Η **επαρχία του Αρέτσο** (ιταλικά: *Provincia di Arezzo*) είναι επαρχία στην περιφέρεια της Τοσκάνης στην Ιταλία. Η έκτασή της είναι 3.235 τ.χλμ. και ο πληθυσμός της ανέρχεται σε 340.884 κατοίκους (2007). Έδρα της επαρχίας είναι η πόλη του Αρέτσο (*Arezzo*). Συνολικά, η επαρχία αριθμεί 39 δήμους.

Συνορεύει βόρεια με την Εμίλια-Ρομάνια (επαρχία των Φορλί-Τσεζένα), βορειοανατολικά με την περιφέρεια των Μάρκε (επαρχία των Πέζαρο-Ουρμπίνο), ανατολικά με την περιφέρεια της Ούμπρια (επαρχία της Περούτζια), νοτιοδυτικά με την επαρχία της Σιένα και, τέλος, βορειοδυτικά με την επαρχία της Φλωρεντίας.

Στην επαρχία του Αρέτσο είναι οι πηγές του Άρνου ποταμού, από τον οποίο και διαρρέεται σε μεγάλο μέρος.

## Ιστορία
Η επαρχία του Αρέτσο προέρχεται από το ομώνυμο διαμέρισμα του Μεγάλου Δουκάτου της Τοσκάνης και δημιουργήθηκε το 1826 με την ένωση δήμων που προσαρτήθηκαν από τα διαμερίσματα της Φλωρεντίας και της Σιένας.

## Κύριοι Δήμοι

## Προσωπικότητες του Αρέτσο
* Μιχαήλ Άγγελος
* Μαζάτσιο, ζωγράφος της Αναγέννησης
* Πετράρχης, ποιητής 
* Τζόρτζιο Βαζάρι
* Γκουίντο ντ' Αρέτσο
* Πιέτρο Αρετίνο
* Αμιντόρε Φανφάνι
* Ρομπέρτο Μπενίνι

## Παραπομπές


## Εξωτερικοί σύνδεσμοι

* Τουριστικός οδηγός της επαρχίας του Αρέτσο (στα αγγλικά)


Αρετσο
Βόμβα

Ως **βόμβα** χαρακτηρίζεται οποιοδήποτε βλήμα που φέρει εντός κοιλότητας εκρηκτικό υλικό ή εμπρηστικό υλικό ή άλλο χημικό και κατάλληλο μηχανισμό πυροδότησης. Το σχήμα, το μέγεθος και η κατασκευή των διαφόρων βομβών ποικίλλουν ανάλογα με τον προορισμό τους και του μέσου μεταφοράς. 

Γενικά, οι βόμβες αποτελούνται από το κυρίως σώμα που είναι κοίλο στο εσωτερικό και περιέχει την εκρηκτική γόμωση, από τα συστήματα όπλισης και ανάφλεξης και από τα πτερύγια, που τη βοηθούν να ακολουθεί σταθερή κατεύθυνση και βρίσκονται στο πίσω μέρος της.  

Στο μπροστινό μέρος  καταλήγουν σε ρύγχος. Το εξωτερικό τμήμα τους περιβάλλεται άλλοτε από μέταλλο και άλλοτε από τσιμέντο,  αλλά και γυαλί ή πλαστικό όταν πρόκειται για κατευθυνόμενες βόμβες. Η έκρηξή τους είναι δυνατό να προκληθεί όταν προσκρούσουν πάνω σε μια επιφάνεια ή με ηλεκτρικό σήμα ή με άλλον αυτόματο πυροδοτικό μηχανισμό ή ακόμα με φιτίλι. Κατά την έκρηξη απελευθερώνονται αέρια, που ασκούν πάρα πολύ μεγάλη πίεση στα τοιχώματα της βόμβας και τα αναγκάζουν να σπάσουν. Τα θραύσματά της εκτινάσσονται με δύναμη σε μεγάλες αποστάσεις, ενώ τα α 

Η ρίψη των περισσοτέρων γίνεται από αεροπλάνο ή με βομβοβόλο μηχάνημα ή ακόμα και με το χέρι. Στην τελευταία αυτή περίπτωση οι βόμβες είναι πολύ μικρές και ονομάζονται χειροβομβίδες. Άλλα είδη είναι οι εμπρηστικές, οι χημικές, οι μικροβιακές και οι θραυσματικές βόμβες, οι βόμβες καταστροφής, οι κρουσιφλεγείς, οι βραδυφλεγείς και οι τηλεκατευθυνόμενες βόμβες, η ωρολογιακή βόμβα, που περιλαμβάνονται στα συμβατικά όπλα, ως και η ατομική βόμβα. η βόμβα υδρογόνου, η βόμβα νετρονίου κ.ά. που υπάγονται στα πυρηνικά όπλα.

## Δείτε επίσης

*Βόμβα νυχτερίδας
*Βόμβα βυθού
*TM 31-210 Improvised Munitions Handbook

Κατηγορία:Στρατιωτική τεχνολογία
*
Μαριάννα Λάτση

Η **Μαριάννα Λάτση** (γενν. 29 Μαρτίου 1953) είναι Ελληνίδα μεγαλοεπιχειρηματίας, φιλάνθρωπος και κοσμική, μέλος της οικογένειας Λάτση. Συγκεκριμένα, είναι κόρη του Γιάννη Λάτση (1910-2003) και της Εριέττας Τσουκαλά (1925-2022).

## Βιογραφικά στοιχεία
Γεννήθηκε ως Άννα Μαρία Λουΐζα Λάτση στην Αθήνα στις 29 Μαρτίου 1953, κόρη του εφοπλιστή Γιάννη Λάτση (1910-2003) και της Εριέττας Τσουκαλά (1925-2022).

Το καλοκαίρι του 1963, λίγα χρόνια μετά την γέννηση της, ο πατέρας της αγόρασε ένα μεταγωγικό πλοίο, στο οποίο έδωσε το όνομα της, "Μαριάννα Λάτση".

Είναι απόφοιτη της Σχολής Οικονομικών του Λονδίνου και μέχρι και σήμερα συμμετέχει ενεργά στις οικογενειακές επιχειρήσεις του ομίλου Λάτση, ενισχύοντας παράλληλα το φιλανθρωπικό έργο της οικογενείας με την ίδρυση του Κοινωφελούς Ιδρύματος Ιωάννη Σ. Λάτση. Ήταν πρώην μέτοχος στην EFG Eurobank.

Τον Νοέμβριο του 1982 παντρεύτηκε τον τότε δάσκαλο θαλάσσιου σκι και μετέπειτα δήμαρχο Βουλιαγμένης, Γρηγόρη Κασιδόκωστα, με τον οποίο απέκτησε έναν γιο τον Πάρη Κασιδόκωστα-Λάτση (γενν. 1982). Ο πατέρας της εναντιώθηκε αμέσως στον γάμο τους και πέντε χρόνια αργότερα, το 1987, η Λάτση κατέθεσε αίτηση διαζυγίου, το οποίο εκδόθηκε μετά από μερικούς μήνες.

Λίγο αργότερα, σύναψε σχέση με τον ηθοποιό Νίκο Κούρκουλο. Ο πατέρας της και πάλι εναντιώθηκε, με αποτέλεσμα ο γάμος τους να γίνει μετά τον θάνατο του, το 2003. Μαζί απέκτησαν δύο παιδιά, την Εριέττα Κούρκουλου-Λάτση (γενν. 1993) και τον Φίλιππο Κούρκουλο-Λάτση (γενν. 1998). Το 2022 έγινε για πρώτη φορά γιαγιά, αποκτώντας έναν εγγονό, τον Νίκο Βασιλειάδη-Κούρκουλο, από την κόρη της, Εριέττα.

To 2019, μετά από χρόνια διαφωνιών, διαχώρισε την περιουσία της οικογένειας Λάτση με τα δύο αδέλφια της, Σπύρο και Μαργαρίτα, κρατώντας η ίδια τη ναυτιλιακή εταιρεία Latsco. Το 2020 έγινε γνωστή η αποχώρηση της από την εταιρεία LAMDA καθώς και η πώληση των μετοχών της. Από το 2021 έχει αποκτήσει το 7,6% του ομίλου ΓΕΚ ΤΕΡΝΑ αντί 88 εκατομμυρίων ευρώ. Γνωστή είναι επίσης και η επένδυση των 6 εκατομμυρίων ευρώ στην ελληνική fintech Viva Wallet, με την πώληση της οποίας επιτεύχθηκε απόδοση 3.863%, αποκομίζοντας 221 εκατομμύρια ευρώ .

## Κοινωνικό έργο
Δώρισε στο ελληνικό δημόσιο δύο σύγχρονα Κέντρα Ημερήσιας Νοσηλείας για ογκολογικούς ασθενείς:
* Το Κέντρο Ημερήσιας Νοσηλείας «Νίκος Κούρκουλος» στην Αθήνα που αποτελείται από 6 ορόφους, ισόγειο και 3 υπόγεια, επιφάνειας 4.000 τ.μ., δυναμικότητα 46 κλινών και είναι αναπόσπαστο μέρος του Ογκολογικού Νοσοκομείου Αθηνών «Ο Άγιος Σάββας».
* Το Κέντρο Ημερήσιας Νοσηλείας «Νίκος Κούρκουλος» στη Θεσσαλονίκη επιφάνειας 1.800 τ.μ. που θα διαθέτει συνολικά 41 θέσεις για διενέργεια χημειοθεραπειών, ενώ παράλληλα θα είναι εξοπλισμένη με 5 ιατρεία και θα λειτουργεί ως μονάδα του Θεαγένειου Αντικαρκινικού Νοσοκομείου Θεσσαλονίκης.

Τον Οκτώβριο 2023, την ημέρα Μνήμης των Εθνικών Ευεργετών, τιμήθηκε από την Επιτροπή Ολυμπίων και Κληροδοτημάτων με το χρυσό μετάλλιο του Ζάππα, για το σημαντικό κοινωνικό της έργο.

## Παραπομπές


Κατηγορία:Έλληνες εφοπλιστές
Κατηγορία:Έλληνες τραπεζίτες
Κατηγορία:Οικογένεια Λάτση
Κατηγορία:Ελληνίδες επιχειρηματίες
Κατηγορία:Έλληνες δισεκατομμυριούχοι
Χριστίνα Ωνάση

Η **Χριστίνα Ωνάση** (11 Δεκεμβρίου 1950 - 19 Νοεμβρίου 1988) ήταν Ελληνίδα μεγαλοεπιχειρηματίας, κόρη και μοναδική κληρονόμος του Αριστοτέλη Ωνάση.

## Βιογραφικά στοιχεία
αριστερά|μικρογραφία|Η Ωνάση με τον τρίτο σύζυγό της, Σεργκέι Καούζοφ
Γεννήθηκε στη Νέα Υόρκη και ήταν κόρη του Αριστοτέλη Ωνάση και της Τίνας Λιβανού. Αν και μεγάλωσε μέσα στη χλιδή, τα παιδικά της χρόνια σημαδεύτηκαν από τον χωρισμό των γονιών της. Ασχολήθηκε με τις επιχειρήσεις του πατέρα της και σύντομα αφοσιώθηκε σε αυτές.

Μόλις στα είκοσί της χρόνια παντρεύτηκε τον κατά 27 χρόνια μεγαλύτερό της κτηματομεσίτη Μ. Τζ. Μπόλκερ, με τον οποίο χώρισε εννέα μήνες αργότερα. Σε δεύτερο γάμο παντρεύτηκε τον εφοπλιστή και τραπεζίτη Αλέξανδρο Ανδρεάδη, γόνο γνωστής ελληνικής εφοπλιστικής οικογένειας και εγγονό του Αλέξανδρου Κορυζή και σε τρίτο τον Ρώσο Σεργκέι Καούζοφ, ο οποίος έφερε ένα τεχνητό (γυάλινο) μάτι.Ο τελευταίος γάμος της ήταν με τον Τιερί Ρουσέλ, διάσημο πλέι-μπόι της εποχής, με τον οποίο απέκτησε την Αθηνά Ωνάση. Μετά από οκτώ μήνες χώρισαν. Τα τελευταία χρόνια, ενώ ετοιμαζόταν να τελέσει γάμο με τον Γιώργο - Χόρχε Τσολμεκτόγλου, πρόεδρο της ελληνικής παροικίας της Αργεντινής, επήλθε αιφνίδια ο θάνατός της, πριν προλάβει αυτός να πραγματοποιηθεί.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για τρείς θητείες.

Απεβίωσε το 1988 στην Αργεντινή από έμφραγμα. Η σορός της μεταφέρθηκε στην Ελλάδα και ενταφιάστηκε στην ιδιόκτητη νήσο της οικογένειάς της, στον Σκορπιό. Σύμφωνα με τη διαθήκη της όριζε, μετά τον θάνατό της, πενταμελές συμβούλιο για τη διαχείριση της περιουσίας της, η οποία και θα μεταβιβαζόταν στην κόρη της Αθηνά, μετά την ενηλικίωσή της.

## Παραπομπές


## Εξωτερικοί σύνδεσμοι
*

Κατηγορία:Οικογένεια Λιβανού
Χριστινα
Κατηγορία:Ελληνίδες επιχειρηματίες
Κατηγορία:Έλληνες εφοπλιστές
Καρπός (αποσαφήνιση)

Η λέξη **καρπός** μπορεί ν΄ αναφέρεται στις ακόλουθες διαφορετικές περιπτώσεις:

* Καρπός (μυθολογία)
* Καρπός (βοτανική): το προϊόν του άνθους διακρινόμενο σε αληθή, ψευδή αλλά και ξηρό καρπό
* Καρπός (δίκαιο): διακρινόμενος σε καρπό πράγματος, δικαιώματος και πολιτικό καρπό.
* Καρπός (ανατομία): τμήμα χεριού. 

Επίσης, στη γενική:
* Δίκη καρπού: ιδιαίτερη δίκη του αρχαίου αστικού δικαίου.
Παλιρροιακό κύμα

**Παλιρροιακό κύμα** ονομάζεται το κύμα που δημιουργείται σε μεγάλη θαλάσσια κυρίως επιφάνεια από τις έλξεις Σελήνης και Ηλίου στην υδρόσφαιρα. Τα παλιρροιακά κύματα διαφέρουν ουσιωδώς από τα παραγόμενα από τους ανέμους κύματα.

Στα παραγόμενα από τον άνεμο θαλάσσια κύματα τα μόρια του ύδατος διαγράφουν κλειστές τροχιές μικρής σχετικά ακτίνας και η κίνησή τους ελαττώνεται γρήγορα από την επιφάνεια προς τον πυθμένα. Αντίθετα στα παλιρροιακά κύματα παρατηρείται μεγάλο μήκος και η κίνηση των μορίων είναι οριζόντια που εκτείνεται σχεδόν εφ΄ όλου του βάθους του υγρού. Επίσης τα παλιρροιακά χαρακτηρίζονται και από την περιοδικότητά της φοράς τους, που δεν υφίσταται στα προκαλούμενα από τους ανέμους.
 
Συνέπεια δε της περιστροφής της Γης, το παλιρροιακό κύμα μετατοπίζεται στην επιφάνεια της θάλασσας πάντα κατά διεύθυνση Ανατολής - Δύσης.

Γεγονός που θα πρέπει να μη λησμονείται ειδικά από τους πλοιάρχους και αξιωματικούς των πλοίων που επιφορτίζονται την ασφαλή αγκυροβολία,  ιδιαίτερα σε θαλάσσιες περιοχές με έντονα παλιρροιακά φαινόμενα, ή κατά τον παράπλου ακτών προσκείμενων σε τέτοια φαινόμενα. Από τέτοιο παλιρροιακό κύμα καταστράφηκε το αμερικανικό θωρηκτό «Τέννεσσης» στις 29 Αυγούστου του 1916.

Δεν θα πρέπει να συγχέεται το παλιρροιακό κύμα με το **[[τσουνάμι]]**, που αφενός δεν παρουσιάζει περιοδικότητα και αφετέρου η αιτία δημιουργίας του είναι άλλη.

## Δείτε επίσης
* Ωκεανογραφία
* Παλιρροϊκές δυνάμεις
* Παλίρροια
* Παλιρροιακό ρεύμα

## Πηγές
**Νεώτερον Εγκυκλοπαιδικόν Λεξικόν Ηλίου*, τόμος 15ος σ.369.

## Εξωτερικοί σύνδεσμοι
* 

Κατηγορία:Παλιρροιακά φαινόμενα
Όσκαρ Καρμόνα

Ο **Αντώνιος Όσκαρ ντα Φραγκόζο Καρμόνα** (, 24 Νοεμβρίου 1869 – 18 Απριλίου 1951), περισσότερο γνωστός ως **Όσκαρ Καρμόνα**, ήταν Πορτογάλος στρατιωτικός και από τους μακροβιότερους πραξικοπηματίες και δικτάτορες και προέδρους του κόσμου.

Γεννήθηκε στις 24 Νοεμβρίου 1869 και ακολούθησε το στρατιωτικό στάδιο όπου το 1922 έφθασε το βαθμό του στρατηγού. Το 1923 ανέλαβε Υπουργός των Στρατιωτικών και το 1926 συμμετείχε υπό τον στρατηγό ντα Κόστα στο στρατιωτικό κίνημα το οποίο και ανέτρεψε τον Πρόεδρο Μακάντο. Ως υπουργός των Εξωτερικών το ίδιο έτος καταφέρνει με αντικίνημα και ανατρέπει τον στρατηγό ντα Κόστα και εγκαθιστά στρατιωτική δικτατορία της οποίας και αναλαμβάνει αρχηγός. Το 1928 «εκλέχθηκε» Πρόεδρος της Δημοκρατίας όπου και προσέλαβε ως κύριο συνεργάτη του τον Σαλαζάρ με τη βοήθεια του οποίου αποκατέστησε τα οικονομικά, την εσωτερική τάξη εξασφαλίζοντας ταυρτόχρονα με κατάλληλη νομοθεσία την επανεκλογή του ως Προέδρου της Δημοκρατίας. Έτσι φέρεται να εκλέχθηκε Πρόεδρος για τα έτη 1928, 1933, 1935, 1942, μέχρι και το 1949 για μια ακόμη επταετία.

Από το 1947 έφερε τον τίτλο Στρατάρχης της Πορτογαλίας, ενώ από το 1949 επίσης τον τίτλο «τιμής ένεκεν» αντιστράτηγος του ισπανικού στρατού. Πέθανε στις 18 Απριλίου 1951.

## Παραπομπές


Κατηγορία:Πορτογάλοι πολιτικοί
Κατηγορία:Πορτογάλοι στρατιωτικοί
Διαθεματική προσέγγιση της γνώσης

Με τον όρο **διαθεματική προσέγγιση της γνώσης** εννοούμε μια πρόταση στο χώρο της γνωστικής ψυχολογίας και της παιδαγωγικής, σύμφωνα με την οποία το προς μάθηση αντικείμενο (θέμα) προσεγγίζεται πιο εύκολα από δρόμους που δεν συμπίπτουν με τη θεώρηση της επιστήμης σε κλάδους.
Με πιο απλά λόγια **διαθεματική προσέγγιση** ορίζεται η πολύπλευρη διερεύνηση και μελέτη ενός θέματος που άπτεται πολλών γνωστικών αντικειμένων.
Για παράδειγμα, σε μια διαθεματική προσέγγιση με «θέμα» το νερό, η μελέτη του θα ξεκινούσε από ερωτήματα που προέρχονται από διάφορες μορφές γνώσης: *«τι είναι το νερό δηλαδή, ποια τα συστατικά του;»* (χημεία), *"πώς συμπεριφέρεται το νερό από φυσική άποψη;"* (φυσική),*"η σημασία του νερού για το περιβάλλον και τη ζωή στον πλανήτη; "* (περιβάλλον), *"ποια έθιμα της ελληνικής παράδοσης σχετίζονται με το νερό;"* (λαογραφία), *"ποια είναι η σχέση του νερού με τη [[φιλοσοφία]] ή με τη [[θρησκεία]];"* κτλ.
thumb|left
Συγγενής με τη διαθεματική προσέγγιση της γνώσης είναι και η λεγόμενη *διεπιστημονική* προσέγγιση, η οποία περιορίζει τις μορφές γνώσης από τις οποίες ξεκινά η διδασκαλία/μάθηση στο χώρο των επιστημών.

## Η διαθεματική προσέγγιση στην Ελλάδα
Σύμφωνα με τη νοοτροπία της διαθεματικής προσέγγισης της γνώσης θεωρείται ότι είναι το επίσημο αναλυτικό πρόγραμμα που καθορίζει το αντικείμενο και τις διδακτικές διαδικασίες που ακολουθούνται στα δημόσια και ιδιωτικά σχολεία της Ελλάδας (βλ. συνδέσεις). Η εισαγωγή της διαθεματικής προσέγγισης στην ελληνική εκπαίδευση προσεγγίστηκε αρχικά ως προβληματισμός περίπου στα μέσα της δεκαετίας του '80, για να συγκεκριμενοποιηθεί αργότερα στα αναλυτικά προγράμματα και τα σχολικά βιβλία που γράφτηκαν την επόμενη δεκαετία.

## Δείτε επίσης
* Αναλυτικό πρόγραμμα

## Συνδέσεις
* Το Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ.) στην ιστοσελίδα του Παιδαγωγικού Ινστιτούτου
* ''Διαθεματική ευδαιμονία ή σύγχυση και αποπροσανατολισμός της μάθησης;'' και προσέγγιση της γνώσης και μέθοδος project'': Ένας διάλογος με τα υπέρ και τα κατά της διαθεματικής προσέγγισης 
* http://www.p-theodoropoulos.gr/ergasies/paidag-diathemat.pdf 

Κατηγορία:Παιδαγωγική